ZRAKOPLOV Diamond Guardian DA42 europske agencije Frontex, u suradnji s hrvatskom policijom, snimio je nedavno u Lici pokušaj krijumčarenja migranata.

Na snimci se vidi bijeli kombi i muškarac koji stoji ispred njega i čeka. Uskoro iz šume izlazi 20-ak migranata i brzo ulaze u kombi.

Avion Frontexa neprimjetno je pratio kombi koji se u jednom trenutku zaustavio na benzinskoj pumpi. Nakon toga vozač kombija nastavlja juriti autocestom, a iza njega se ubrzo pojavljuje mobilna jedinica Kobre i zaustavlja ih.

Dvojica Hrvata koji su prevozili migrante su uhićena, a migranti vraćeni u BiH.

Tekst se nastavlja ispod oglasa

Akcija je trajala svega 15 minuta.